
Nr. RE2007 - 2983 din 27.11.2007
REFERAT
Privind redimensionarea structurii rutiere a străzii Copernic pentru trafic greu
şi acceptarea contribuţiei S.C. CARPAT BETON S.R.l. la realizarea lucrării

Primăria Municipiului Timişoara execută lucrări pe strada Copernic. Sistemul rutier pentru această stradă a fost dimensionat pentru  trafic mediu.


S.C. CARPAT BETON S.R.L. prin adresa nr. RE 2007 - 2983 din 27.11.2007 solicită redimensionarea sistemului rutier pentru trafic greu, având în vedere că au punct de lucru pe această stradă.


Conform devizului de lucrări valoarea lucrărilor suplimentare va fi de 86.750,78 lei.


Decontarea se va realiza între S.C. CARPAT BETON S.R.L. şi executantul lucrării, S.C. CONFORT S.A. 

Având în vedere cele de mai sus, propunem acceptarea contribuţiei S.C. CARPAT BETON S.R.L. la modificarea structurii rutiere pentru strada Copernic pentru trafic greu pentru a deservi accesul pentru staţia de betoane.

Modificarea de proiect şi costurile pentru execuţia lucrărilor suplimentare vor fi suportate integral de S.C. CARPAT BETON S.R.L.

PROIECT DE HOTARARE

      Din data de__________________

Privind redimensionarea structurii rutiere a străzii Copernic pentru trafic greu

şi acceptarea contribuţiei S.C. CARPAT BETON S.R.l. la realizarea lucrării


Consiliul Local al Municipiului Timişoara

Având în vedere referatul nr. RE 2007  – 2983 din 27.11.2007 intocmit de către Direcţia Drumuri şi Transporturi  din cadrul Primăriei Municipiului Timişoara;

Având în vedere avizele Comisiei pentru studii, prognoze, economie, buget, finanţe, impozite şi taxe, Comisiei pentru dezvoltare urbanistică, lucrări publice şi patrimoniu, Comisiei pentru administrarea domeniului public şi privat, servicii publice şi comerţ şi al Comisiei pentru administraţie locală, juridică, ordine publică, drepturile omului şi culte din cadrul Consiliului Local al Municipiului Timişoara;

In conformitate cu prevederile art.36, alin. 2 lit. (b) şi (c) din Legea nr.215/2001 privind administratia publică locală republicată;

În temeiul art. 45 din Legea nr.215/.2001 privind administratia publică locală, republicată;                           

HOTĂRĂŞTE:
Art. 1. Se aprobă redimensionarea structurii rutiere a străzii Copernic pentru trafic greu şi  contribuţia S.C. CARPAT BETON S.R.L.  la realizarea lucrărilor suplimentare. Modificarea de proiect şi costurile pentru execuţia lucrărilor suplimentare vor fi suportate integral de S.C. CARPAT BETON S.R.L. , fără a avea pretenţii de la Primăria Municipiului Timişoara. Valoarea lucrărilor suplimentare este de 86.750,78 lei, conform devizului ofertă ce constituie Anexă la prezenta hotărâre.
Art. 2. Cu aducerea la îndeplinire a prezentei Horărâri se încredinţează Direcţia Drumuri, Transporturi şi Direcţia Economică din cadrul   Primăriei Municipiului Timişoara

Art. 3. Prezenta Hotărâre se comunică:

· Instituţiei Prefectului Judeţului Timiş

· Secretarului Municipiului Timişoara

· Primarului Municipiului Timişoara

· Direcţiei Drumuri, Transporturi

· Direcţiei Economice

· Direcţiei Urbanism

· Direcţiei Patrimoniu

· Direcţiei Relaţii Comunicare

· Serviciului Juridic Contencios

· Serviciului Control şi Audit Intern
· S.C. CARPAT BETON S.R.L.
· Serviciului Centru de Informare pentru Cetăţeni

· Mass-mediei locale
Preşedinte de şedinţă,

 Consilier
